Melbourne Victory

Lu Melbourne Victory FC è na squatra di palluni di Melbourne, 'n Australia. Rapprisenta la citati ntô campiunatu di palluni australianu (A-League).

Lu club è lu campiuni d'Australia currenti doppu aviri vinciutu la finalissima pi 6-0 contra l'Adelaide United. Lu Melbourne Victory havi vinciutu puru la "premiership"" pâ staciuni 2006-07, finennu comu la capulista â fini dâ staciuni. Ntô sistema australianu, â fini dû campiunatu li primi quattru squatri ci ncòntranu nta nu playoff chi si cùlmina cu na finalissima. Lu Melbourne Victory è la prima squatra chi havi ottinutu sta duppietta nta l'A-League. Comu campiuni 2006-07 lu Melbourne Victory rinesci a èssiri una dî rapprisintanti australiani ntô turneu cuntinintali asiàticu AFC Champions League ntô 2008.


 Liami sterni 

 mvfc.com.au - Situ ufficiali
 ESPNsoccernet - Statìstichi dell ESPNsoccernet pû Melbourne Victory (2005-2006)
 BlueWhiteBrigade.com - Situ dî partisani 'Blue & White Brigade'

Catigurìa:Australia